ເກົາຫຼີໃຕ້ ທຳການຊ້ອມລົບ ທີ່ໃຊ້ລູກປືນແທ້ ນອກຝັ່ງທະເລ ແຫຼມເກົາຫຼີ
ການ​ຊ້ອມ​ລົບ​ຮ່ວມ​ ລະຫວ່າງ​ ກອງທັບ​ເຮືອ ​ແລະ ​ກອງ​ທັບ​ອາກາດ ແມ່ນພົວພັນກັບ ກຳປັ່ນ​ລົບຢ່າງ​ນ້ອຍ ​20 ລຳ ​ແລະ ລວມທັງ​ການ​ຍິງ​ລູກ​ສອນ​ໄຟ​ຕໍ່ຕ້ານ​ເຮືອ ​ຫຼາຍລູກ.
ກຳປັ່ນລົບ ເຮືອບິນລົບອາຍພົ່ນ ແລະ ເຮືອດຳນ້ຳຂອງເກົາຫຼີໃຕ້ ຫຼາຍສິບລຳໄດ້ເຂົ້າຮ່ວມ ໃນການຊ້ອມລົບໃຊ້ລູກປືນແທ້ ໃນອັນທີ່ ໂຊລກ່າວວ່າ ເພື່ອເປັນການຕອບໂຕ້ ຕໍ່ການທ້າທາຍເກາະຜິດ ຫຼາຍຄັ້ງໂດຍເກົາຫຼີເໜືອ ເມື່ອໄວໆມານີ້ ກະຊວງປ້ອງກັນປະເທດເກົາຫຼີໃຕ້ ກ່າວວ່າ ການຊ້ອມລົບຮ່ວມ ລະຫວ່າງ ກອງທັບເຮືອ ແລະກອງທັບອາກາດ ແມ່ນພົວພັນກັບ ກຳປັ່ນລົບຢ່າງນ້ອຍ 20 ລຳ ແລະ ລວມທັງການຍິງລູກສອນໄຟ ຕໍ່ຕ້ານເຮືອ ຫຼາຍລູກ ຢູ່ນອກຝັ່ງກ້ຳຕາເວັນອອກຂອງແຫຼມເກົາຫຼີ ອິງຕາມໂຄສົກຂອງກະຊວງປ້ອງກັນປະເທດເກົາຫຼີໃຕ້ ທ່ານ Na Seung-Yong ທີ່ກ່າວວ່າ ການຊ້ອມລົບ ໃນວັນອັງຄານມື້ນີ້ ແມ່ນມີ ບັນດາເຈົ້າໜ້າທີ່ເກົາຫລີໃຕ້ ໄດ້ສະແດງຄວາມກັງວົນ ຫຼັງຈາກເກົາຫຼີເໜືອ ກ່າວໃນເດືອນ ນີ້ວ່າ ຕົນໄດ້ທົດລອງຍິງ ລູກສອນໄຟຂີປະນາວຸດ ຈາກເຮືອດຳນ້ຳ ຫຼື SLBM ຢູ່ນອກຝັ່ງ ທະເລກ້ຳຕາເວັນຕົກຂອງຕົນ ລາຍງານກ່ຽວກັບການທົດລອງດັ່ງກ່າວນີ້ ບໍ່ສາມາດຢັ້ງຢືນໄດ້ ແລະ ບັນດານັກຊ່ຽວຊານ ໄດ້ເນັ້ນວ່າ ຕົນເຊື່ອວ່າພຽງຢາງ ແມ່ນຍັງຢູ່ໄກອີກຫຼາຍປີ ຈຶ່ງຈະສາມາດຜະລິດເຕັກໂນ- ໂລຈີນັ້ນໄດ້ຢ່າງສົມບູນແບບ ເມື່ອໃດ ຫາກໂຄງການແລ້ວສຳເລັດ ໂຄງການລູກສອນໄຟ ທີ່ຍິງຈາກເຮືອດຳນ້ຳ ອາດ ຂະຫຍາຍລັດສະໝີອາວຸດນິວເຄລຍຂອງເກົາຫຼີເໜືອ ອອກໄປຢ່າງກວ້າງຂວາງໄດ້